La Policia Local de Gandia sanciona 74 persones per incomplir el tancament perimetral durant el quart cap de setmana de dispositiu
22 febrer 2021

## La Policia Local de Gandia sanciona 74 persones per incomplir el tancament perimetral durant el quart cap de setmana de dispositiu22 febrer 2021Última actualització: 14 juliol 2025

![](../gestion/img/a09800378596152590f2eec2ebff7ec0ae916c7ead982965a35923d8001b25dc.jpg)  
  

**Nacho Arnau, regidor delegat de Seguretat i Mobilitat**, ha valorat aquest matí el dispositiu posat en marxa des del passat divendres a les 15 hores i que ha estat en funcionament fins a les 06.00 hores la jornada de hui destinat a garantir el tancament perimetral que ha vingut imposat per la Normativa i que afecta ciutats de més de 50.000 habitants a la Comunitat Valenciana.

El dispositiu, que completa el mes de vigència amb aquesta quarta setmana consecutiva de funcionament des de que la Generalitat va decretar el tancament perimetral sel·lectiu, ha comptat amb la presència i col·laboració tant de la Policia Nacional com de la Guàrdia Civil en els controls fixos i mòbils que es van instal·lar.

Així, la Policia Local va controlar un total de 4.108 vehicles dels quals van ser sancionats 74 per incomplir el tancament perimetral de Gandia, la xifra més baixa des de que s’activara el dispositiu a finals del mes de gener.

Arnau també ha destacat que aquest dispositiu ha comptat, com ve succeint des de la primera setmana, amb la col·laboració de Protecció Civil per tal d'assegurar l'aplicació de la normativa a la platja, mercats i parcs pel que fa a distanciament social i ús de mascareta.

**Altres sancions**

A banda de les actes registrades per incomplir el tancament permietral, la Policia Local de Gandia també ha sancionat 47 persones per no disposar de l'ITV i altres 13 per mancar de l'assegurança en vigor.

[Twittear](https://twitter.com/share)